stanford-oval/wikipedia huggingface dataset:
המהפכה הסיאמית של 1932
המהפכה החוקתית > הקמת החוקה

בעוד התרחשו המאורעות והוכרז על המניפסטו בבוקר 24 ביוני, ראמה השביעי, ביחד עם רעייתו המלכותית ושני שרים מטעם האצולה, שיחק בגולף וקיבל דיווחים לא סדירים על המתרחש בבירה מכיוון שלא היה ברור לגמרי מה מתרחש עד לקריאת המניפסטו. מאוחר יותר הגיעה אליו דרישה רשמית מטעם המפלגה העממית לחתום על "חוקה זמנית". ראמה השביעי קיבל את האפשרות לשמור על הכתר, ומכיוון שטענתו האישית הייתה בעד החוקתיות הוא הסכים לחתום על "חוקה זמנית" מאוחר יותר באותו היום באירוע רשמי. נוסף על כך, חלק מן הנסיכים שהיו מחוץ לבירה בעת ההפיכה ועל כן לא נפלו לידי מעצר בית בליל 23–24 ביוני, החלו לארגן מהפכת נגד אפשרית. מהפכת נגד זאת לעולם לא יצאה לפועל מכיוון שראמה השביעי סירב לתת פקודה נגד המפלגה העממית ומנהיגיה וסירב לפעול כדבר יועציו. התגובה הרשמית של ראמה השביעי להנהגת המפלגה העממית (כוונה לפרידי באנומיונג בפרט) הייתה זאת: ”קיבלתי את המכתב בו הזמנת [הכוונה לפרידי באנומיונג] אותי לחזור לבנגקוק כריבון חוקתי. למען השלום, וכדי לחסוך למדינה את שפיכות הדמים המיותרת, כדי למנוע כאוס ונזקים במדינה, ויתרה מכך, מכיוון שכבר שקלתי לעשות את השינוי הזה בעצמי, אני מוכן לשתף פעולה כדי להקים חוקה שתחת סמכותה אני מוכן לכהן.”
לאחר מכן התאספה מועצה של 15 חברים מטעם המפלגה העממית במטרה לכתוב חוקה דמוקרטית. המהפכנים שחררו מאוחר יותר את כל השבויים שנפלו לידיהם מלבד הנסיך פְּרִיבַאטְרָה, אותו החשיבו כמסוכן לעצם קיומה של המונרכיה החוקתית שפעלו להקים. מאוחר יותר הוא גורש מתאילנד ויצא לגלות כפויה לאיי הודו המזרחיים ההולנדיים (מאוחר יותר אינדונזיה). שלושה ימים לאחר המהפכה, ב-27 ביוני, אימצה סיאם את החוקה הראשונה שלה, שנכתבה בידי חברי המפלגה העממית. הייתה זאת חוקה זמנית ועל כן כעבור שישה חודשים, נכנס הפרלמנט בהתאם לדרישה מהחוקה הזמנית ונקבעה חוקה חדשה לגמרי ב-10 בדצמבר, אשר נחשבת להיות החוקה הרשמית הראשונה של תאילנד אשר יצאה לפועל ועל בסיסה נבנו חוקות מאוחרות יותר.
מורשת

הדרך שבה התרחשה המהפכה הביאה לתחילת התערבות ממושכת של הצבא בתוך הפוליטיקה התאית לאורך המשך המאה ה-20 ואף לתוך המאה ה-21. מנהיגי הצבא, מחשש שהמלוכנים יחזרו לשלוט בממשלה, אילצו את הכינון המחודש של האספה הלאומית, שבעקבותיה אירע ניסיון הפיכה נגדית פרו-מלוכנית בשנת 1933, בהנהגת בן דודו של המלך. אף על פי שלא היו שום עדויות לשיתוף פעולה מלכותי, ראמה השביעי מצא את עמדתו החדשה בלתי נסבלת. בתחילת 1934 הוא עזב את תאילנד לממלכה המאוחדת, ובמרץ 1935 התפטר. מועצת עוצרות מונתה לפעול כממלאי מקומו, בעוד הנסיך אנאנדה מאהידון, אז תלמיד בית ספר בשווייץ, הועלה לתפקיד ראמה השמיני, מלך תאילנד אך נותר ללא כל כוח וסמכות עד שהגיע לבגרותו. למרות שמעולם לא התמודד מעולם עם איום חיצוני עד 1941, הצבא החדש, בראשות קצינים מאומנים היטב וממושמעים ומצויד בכלי נשק מודרניים, תרם לשינוי יסודי בחלוקת הכוחות והסמכויות במדינה.
מהפכת 1932 הצליחה רק משום שהיא נתמכה על ידי יחידות צבאיות שהונהגו על ידי קצינים אנטי-מלוכניים. בין 1933 לסוף 1938 הצבא התחזק בעוד פְּרָאיָה פָהוֹנְפוֹנוֹפֶּאִיאַסְנָה היה בתפקיד החדש של ראש ממשלת תאילנד. השנים שקדמו למלחמת העולם השנייה התאפיינו בשילוש התקציב הצבאי, הקמתה בשנת 1934 והתפשטותה של תנועת נוער צבאית לאומנית, ולבסוף גם הצטרפות למדינות הציר עקב חשש מפני הכוח הגדל של האימפריה היפנית (ראו הפלישה היפנית לתאילנד). בתוך מצב זה לקח פלק פיבונסונגרם את מושכות השלטון והפך לדיקטטור צבאי. בתגובה איחד פרידי באנומיונג צבא שחרור תאי שנתמך בידי בעלות הברית וראשיו הוכרו כמנהיגיה הלגיטימיים של תאילנד. הדיקטטורה של תאילנד הייתה הראשונה מני רבים שלקחו כוח דיקטטורי על המדינה דרך הצבא. דיקטטורים כגון שרית תאנראט ותאנום קיטיקצ'ורן סימלו את ההשפעה הרבה של הצבא מעל הפוליטיקה המדינית. לאחר ההפיכה בתאילנד (2014) עלה לשלטון משטר צבאי חדש תחת הגנרל פריות צ'אן-אוצ'ה.
ראו גם

היסטוריה של תאילנד
פרידי באנומיונג
פלק פיבונסונגרם
הערות שוליים

↑  צ'וֹלְאַלוֹנְגקוֹרֶן והקמת תאילנד המודרנית, באתר אנציקלופדיה בריטניקה
↑  ההישענות הכלכלית התאילנדית על האימפריה הבריטית הכריחה את הממשל התאי להסכים לדרישות האולטימטום הבריטי ועדיין לשמור על יחסים מתוקנים עם האימפריה הבריטית.
↑  זכויות חוץ טריטוריאליות הותירו מוטרות[דרושה הבהרה] לסוחרים בריטים וצרפתים לפעול בתאילנד, לצרפת זכויות אלו ניתנו הודות ללחץ צבאי נגד תאילנד בעוד לבריטניה אלו ניתנו במסגרת חוזה הידידות (בורינג) משנת 1855.
↑  אנציקלופדיה בריטניקה (1911)/סיאם, באתר ויקיטקסט
↑  וְאָגִ'ירָבוֹד, מלך תאילנד, באתר אנציקלופדיה בריטניקה
↑  מועצת המדינה של תאילנד, באתר חוק מעשי
↑  Thai government, Martial Law - 1914, Unofficial English translation
↑  פְרָאַגְ'אַדִיפּוֹק, מלך תאילנד, באתר אנציקלופדיה בריטניקה
↑  פרידי באנומיונג, באתר אנציקלופדיה בריטניקה
↑  ההיסטוריה ומשמעותו של לוח הזיכרון של המפלגה העממית., באתר האומה | תאילנד
↑  פאסוק פונגפאיצ'יט (תרגום לאנגלית: כריסטופר בייקר), פרידי באנומיונג, תאילנד, 2000
↑  ugenie Merieau, The 1932 Compromise Constitution: Matrix of Thailand’s Permanent Constitutional Instability
| --- | --- |
בקרת זהויות :  NLI: 987007539437205171  LCCN: sh92005878 
ראמה השישי, מלך תאילנד
ראמה השביעי, מלך תאילנד
פרידי באנומיונג
הכוחות המזוינים של בלגיה

| --- | --- |


 מדינה:  בלגיה בלגיה
 תקופת הפעילות:  אוקטובר 1830 – הווה (כ־194 שנים) 
 זרועות בצבא:   צבא היבשה הבלגי   חיל האוויר הבלגי   הצי הבלגי   חיל הרפואה הבלגי
 מנהיגות
 המפקד העליון:    מלך בלגיה
 שר ההגנה:   לודיווין דדונדר
 ראש המטה:   ראש ההגנה
 כוח אדם
 סוג שירות:  התנדבותי
 גיל הגיוס:  18
 כוחות פעילים:  24,676 (2023)
 כוחות מילואים:  6,400 (2023)
 תקציב
 תקציב שנתי:  €5.672 מיליארד (2021)
 אחוזי תמ"ג:  1.10% (2020)
 תעשייה
 ספקים זרים:  ארצות הברית ארצות הברית   צרפת צרפת
 
 www.mil.be
 
הכוחות המזוינים של בלגיה (בהולנדית: Belgisch leger, בצרפתית: Armée belge) מהווים את הצבא הלאומי של בלגיה. הכוחות המזוינים של בלגיה נוסדו לאחר קבלת עצמאותה באוקטובר 1830. מאז לחמו הכוחות במלחמת העולם הראשונה, מלחמת העולם השנייה, המלחמה הקרה (מלחמת קוריאה וככוח כיבוש בגרמניה), קוסובו, סומליה ואפגניסטן. חיילי הקומנדו התערבו מספר פעמים במרכז אפריקה, במטרה לשמור על הסדר ולפנות אזרחים בעלי אזרחות בלגית. הכוחות המזוינים מורכבים מ-4 ענפים: יבשה, אוויר, ים ורפואה. הכוחות פעילים כיום בלבנון, אפגניסטן, מפרץ עדן ומבצעים פעולות נגד דאעש בעיראק.
היסטוריה > הקמה

כאשר בלגיה התנתקה מהולנד ב-1830 הייתה ציפייה בתחילה שתשמש כמדינת חיץ נטרלית, וכאשר גבולותיה מובטחים ומוסכמים על ידי צרפת, בריטניה ופרוסיה, הדבר היה אמור לחסוך כוח צבאי קבוע ויקר, ולהסתמך במקום זאת במיליציה של המשמר האזרחי הקיים. עם זאת, הצורך בצבא קבוע התעורר במהרה. השיטה לגיוס הייתה סלקטיבית בה היה ניתן לרכוש פטורים מגיוס. בפועל הדבר גרם לכך שרק רבע מהמתאימים לשירות כל שנה גויסו בפועל, כאשר מרבית הנטל נופל על השכבות החלשות.
היסטוריה > היסטוריה מוקדמת

כחלק מהמדיניות הלאומי לנייטרליות, הצבא הבלגי במאה ה-19 נפרס בעיקר ככוח הגנתי בביצורים הפונים כלפי גבולות הולנד, גרמניה וצרפת. תוכניות הניוד של הצבא פשוט דרשו מחיילי המילואים לדווח למפקדיהם, מבלי שנעשו סידורים או תוכניות מראש לפריסת הכוחות כלפי אויב מסוים. קשי הגיוס גרמו לצבא להישאר מתחת לכוח האדם המתוכנן של 20,000 חיילים, למרות שחקיקה חדשה ב-1868 חיזקה את הבסיס לגיוס. מלחמת צרפת–פרוסיה ב-1870 דרשה ניוד מלא של הכוחות לכמעט שנה, תהליך שחשף את החולשות בתוכניות האימונים ובמבנה הארגוני של הצבא. עם זאת, נוכחותם של כוחות בלגיים לאורך גבולות המדינה הבטיחה שהלחימה לא תגלוש לטריטוריה בלגית.
צבא האפיפיור שבסיסו ברומא כלל ב-1860 יחידה בגודל גדוד הידועה כ-Tirailleurs Franco Belges (צלפים צרפתיים-בלגיים). היחידה הורכבה ממתנדבים משתי המדינות, ב-1861 הפכו לכוח חי"ר ונלחמו ככוחות הברית של הצד הצרפתי במהלך מלחמת צרפת–פרוסיה ב-1871.
ב-1864 הוקם חיל בלגי (Corps Expeditionnaire Belge) לשירות במקסיקו. המטרה המקורית הייתה לשרת כמשמר לקיסרות הבלגית החדשה במקסיקו. הכוח שהכיל 1,500 חיילים הורכב ברובו ממתנדבים שהושאלו מהצבא הבלגי. הכוח ידוע בכינויו הלגיון הבלגי ולקח חלק פעיל במקסיקו כחלק מכוחות האימפריה, לפני שחזר לבלגיה ופורק במרץ 1867.
מ-1885 הכוח הציבורי (Force Publique) הוקם כחיל מצב וכוח משטרה בקונגו הבלגית, תחת פיקודו הישיר של לאופולד השני, מלך הבלגים. בתחילה הכוח הובל על ידי שכירי חרב אירופאיים, ולאחר 1908 הם הוחלפו על ידי קצינים בלגיים.
מדצמבר 1904, כוח קטן של חיילים בלגיים הוצב באופן קבוע בסין כ"משמר של הנציגות הבלגית בפקין".
רפורמות שבוצעו בתחילת המאה ה-20 כללו ב-1909 ביטול של שיטת הגרלת המגויסים השנתית. ב-1913 שירות חובה יושם בבלגיה. בעוד הדבר אפשר הגדלת כוח האדם ל-33,000 בעיתות שלום (והגדלת כוח האדם ל-120,500 במצב חירום), זה היה מספיק על מנת להקים את היסודות ליצירת כוח של 7 חטיבות (אחת מהן חיל פרשים), בנוסף כוח ארטילריה וחיילי משמר. הצבא הבלגי הושפע גם מהסתמכות פוליטית על שמירת הנייטרליות של המדינה. לפי מילותיה של ההיסטריונית ברברה טוכמן: "הצבא נחשב מיותר ומעט אבסורדי". היה חוסר באימונים ומשמעת, ציוד תקין ואפילו מדים היו מיושנים ולא שימושיים.
על אף שהשיפורים שבוצעו במהלך המאה ה-19 ותחילת המאה ה-20 לא היו אחידים, תחום אחד ברפורמה כן זכה להצלחה, שיפור המקצועיות של קציני הצבא. האקדמיה הצבאית המלכותית הוקמה ב-1834, ובהמשך הוקם ה-École d'Application לאימון טכני וה-École de Guerre לאימון מפקדים ב-1868. הצבא הבלגי היה חלוץ באימון החיילים בתחומי הכלכלה, קציני מנהלה אישית וכללית, במקום להשאיר את התחומים לאזרחים שאין להם ניסיון צבאי או יכולות לתפקד כקצינים. עם זאת היה מחסור חמור בקצינים מיומנים עם גדילת הצבא ב-1913.
היסטוריה > הצבא ב-1914

בערב מלחמת העולם הראשונה, הצבא הבלגי הורכב מ-19 רגימנטי חי"ר. הכוחות תומכי הלחימה כללו מהנדסים, ז'נדרמריה, חיילי משמר ומשמר אזרחי. 7 האוגדות של צבא היבשה תכננו לשנע כוחות בעוד 65,000 חיילי המשמר חיזקו והגנו את הביצורים שנבנו סביב אנטוורפן, לייז' ונאמור. הביצורים נבנו במספר שלבים עוד בתחילת 1859, אך עדיין חלקם לא היו מושלמים ב-1914. בעוד שהם תוכננו היטב ונבנו על ידי סטנדרטים של המאה ה-19, ההגנות הקבועות האלה עם צריחי התותחים השקועים היו מיושנות בהשוואה לארטילריה הכבדה של ההוביצר.
היסטוריה > מלחמת העולם הראשונה

בתחילת מלחמת העולם הראשונה באוגוסט 1914 הכוחות הבלגיים עדיין נבנו מחדש, בשל כך ובשל הכיבוש המהיר של בלגיה רק 20% מכוח האדם גויס ושולב בכוחות המזוינים. בסופו של דבר 350,000 חיילים שולבו בכוחות המזוינים של בלגיה, אם כי שליש מהם לא השתתפו ישירות בלחימה.
בלגיה הופתעה מהפלישה של צבא הקיסרות הגרמנית, אשר היה בסדר כוח אדם משוער של 600,000 חיילים, מולו צבא קטן ולא מצויד של 117,000 חיילים בלגיים, אשר הצליח במשך 10 ימים, לעצור את התקדמות הצבא הגרמני מול לייז' ב-1914. הם נלחמו בין המבצרים שהיו באזור. אסטרטגיה זו הייתה הבסיס לתורת הלחימה של נפוליאון ללחימה בכוחות מתקדמים ולמניעת הכוח מלחבור לכוח העיקרי. באותו הזמן הרשויות והציבור חגגו את הנחישות הבלגית שלה הגרמנים לא ציפו. הבלגים עיכבו את הגרמנים ובכך אפשרו לכוחות הצרפתיים לעמוד מול ההתקפות הגרמניות במה שנקרא לאחר מכן הקרב הראשון על המארן.
במשך 4 שנים, תחת פיקודו של המלך אלברט הראשון, הצבא הבלגי שמר על החלק החשוב לכוחות הברית של האגף הימני בין Nieuwpoort ואיפר, עם סיוע כוחות של מדינות ההסכמה, אך לא לקח חלק בהתקפות משמעותיות של כוחות הברית, אשר היו גורמות הוצאות מיותרות למלך אלברט הראשון, במונחים של כסף וכוח אדם.
ב-1916 יחידת הרכבים המשוריינים הועברה לעזור לאימפריה הרוסית. הכוח נלחם לצד כוח זהה שנשלח מבריטניה בחזית המזרחית.
באפריקה, פלוגה בלגית השתתפה בכיבוש של שטח גרמני, הכוח הציבורי שיחק תפקיד משמעותי במערכה במזרח אפריקה נגד הגרמנים במזרח אפריקה הגרמנית, וסיפק מעל 12,000 אסקרים תחת פיקודם של קצינים בלגיים למתקפות בעלות הברית בפברואר 1916. הפעולה הבלגית המשמעותית ביותר הייתה השתלטות על העיר תבורה שבטנזניה בספטמבר 1916.
בבלגיה, גודל הצבא לאחר 4 שנות לחימה היה 166,000 חיילים נכון למאי 1918, כאשר מתוכם 142,000 היו לוחמים ובכך 12 חטיבות רגלים וחטיבת פרשים אחת. כמו כן היו 129 מטוסים. החל מספטמבר אותה שנה, הצבא הבלגי היה מעורב בתקיפות כוחות הברית עד הניצחון ב-11 בנובמבר 1918.
היסטוריה > בין המלחמות

לאחר הניצחון על גרמניה ב-1918, הממשלה הבלגית ביקשה לשמר את האסטרטגיה של 1914. נעשו מאמצים מעטים לרכוש טנקים ומטוסים לכוחות המזוינים הבלגיים, ובמקום זה הממשלה ריכזה את מירב המאמצים בחיזוק הביצורים בלייז' ואנטוורפן. הדבר היה על אף שבמלחמת העולם הראשונה המבצרים הוכחו כלא יעילים למרות תמיכה חזקה של תותחנים וחיל רגלים. עד 1936, בלגיה נשארה בעלת ברית של צרפת ובריטניה.
הצבא הבלגי עבר סדרה של קיצוצים מ-12 חטיבות ב-1923 ל-4 בלבד ב-1926. שיטת הגיוס הייתה כך שכמעט הכל המתגייסים משרתים רק 13 חודשים, לפני מעבר לכוחות מילואים.
היסטוריה > מלחמת העולם השנייה

ב-1 בספטמבר 1939, כאשר הורמאכט פלש לפולין, המלך לאופולד השלישי הורה על גיוס כוחות כללי, במסגרתו גיוסו ונויידו 600,000 בלגים. על אף אזהרות מצד ממשלות צרפת ובריטניה, המלך סירב לכרות עימן ברית. בלגיה הובסה ונכבשה במהלך מלחמת 18 הימים אחרי ה-10 במאי 1940. בהמשך 163 חיילים בלגים חולצו במהלך מבצע דינמו וחיל הים החדש של בלגיה, שהוקם מחדש רק ב-1939 לקח גם הוא חלק במבצע.
לאחר התבוסה ב-1940, מספר רב של חיילים ואזרחים בלגיים נמלטו לבריטניה במטרה להצטרף לצבא בלגיה החופשית. הממשלה הבלגית תחת הנהגתו של איבר פיירלו, התפנתה ללונדון ונשארה שם עד שחרור בלגיה ב-1944.
חיילים בלגיים הקימו את חטיבת חיל הרגלים הראשונה, הידועה בשם Brigade Piron, על שם מפקדה Jean-Baptiste Piron. החטיבה לקחה חלק בפלישה לנורמנדי ובקרבות בצרפת והולנד עד השחרור.
בלגיים שרתו גם בכוחות הבריטיים המיוחדים במהלך המלחמה, ויצרו את פלוגת קומנדו מספר 10 אשר הייתה מעורבת בזירה האיטלקית. הקומנדו הבריטי (SAS) החמישי היה מורכב מבלגים בלבד.
יחידות לוחמה בלגיות היו גם בחיל האוויר המלכותי עם יותר מ-400 טייסים.
שתי ספינות קורבטה ומספר שולות מוקשים תופעלו גם על ידי 350 בלגים במהלך המערכה באוקיינוס האטלנטי.
הכוח הציבורי השתתף גם במערכה במזרח אפריקה והיו כוח משמעותי בכניעת הכוחות האיטלקיים באימפריה האתיופית.
היסטוריה > לאחר 1945

השיעור המר ממלחמת העולם השנייה גרם לעדיפות ביצירת ביטחון קיבוצי במדיניות החוץ של בלגיה. במרץ 1948 בלגיה חתמה על אמנת בריסל, והצטרפה באותה שנה לנאט"ו. עם זאת, שילוב כוחות בלגיים בנאט"ו החל רק לאחר מלחמת קוריאה, שאליה בלגיה שלחה חוליה שנקראה פיקוד האו"ם הבלגי. בהמשך העבירה בלגיה חיילים לנאט"ו. הוצאות הביטחון גדלו ביחד עם הגידול בכוחות. ב-1948 כוח האדם בצבא עמד על 75,000 חיילים וגדל ל-150,000 עד 1952. שינויים שנעשו ב-1952 קבעו 3 חטיבות פעילות ושתי חטיבות מילואים, חיל אוויר בעל 400 כלי טיס ו-15 ספינות חיל הים. 40 גדודי נ"מ נוצרו וקושרו עם מכ"ם ומערכת שליטה מרכזית.
כאמצעי ביטחון למקרה ויפלשו לבלגיה שוב, הוקמו שני בסיסים גדולים בקונגו הבלגית. הם נפסו כ"מעוז לאומי", המאפשר את הישרדות ובניית הכוחות מחדש במקרה של פלישה לבלגיה.
בעקבות התחלפות הממשלה ב-1954 השירות בצבא הופחת ל-18 חודשים. הצבא הבלגי השיג יכולות גרעיניות בשנות ה-50 באמצעות טילי קרקע-קרקע ובהמשך ארטילריה בעלת יכולת גרעינית.
כיום

מאז 2002, בעקבות צו מלכותי שהוציא אלברט השני, שלושת הצבאות העצמאיים אוחדו למבנה אחיד אחד בעל 4 ענפים המכילים כ-47,000 חיילים פעילים. הם מחולקים כך:
מרכיב היבשה, בעבר צבא היבשה
מרכיב האוויר, בעבר חיל האוויר
מרכיב הים, בעבר חיל הים
מרכיב הרפואה, בעבר שירות הרפואה
התקציב בגובה 3.4 מיליארד אירו מחולק בין 4 המרכיבים באופן הבא:
63% להוצאות שכר
25% לתחזוקת ציוד
12% להשקעות חדשות
הפיקוד של המרכיבים כפוף למשרד הביטחון.
ההגנה על בסיסי הצבא מתבצעת על ידי משטרת החטיבה השייכת למרכיב היבשה (סוג של משטרה צבאית אך בעלי תפקיד אבטחה בעיקר), כוח ההגנה (מרכיב האוויר), והשירות להגנת הרבעים (מרכיב הים).
בלגיה חברה בנאט"ו ובאיחוד האירופי והכוחות המזוינים שלה מעניקים סיוע במשברים הומניטריים או אסונות ברחבי העולם. על מנת לעמוד במשימות אלה ולהגיב במהירות, מרכיב היבשה מחליף את הרכבים בעלי מזקו"ם לרכבים בעלי גלגלים. דוגמאות לכך הם רכבי פיראנה המחליפים כלי רכב כמו לאופרד 1. בנוסף מרכיב האוויר רוכש כלי טיס חדשים כגון איירבוס A400M ומסוקים במטרה ללוות כלי טיס אחרים למשימות הומניטריות. השינוי יושלם עד סוף שנת 2015.
דרגות המרכבים יבשה, אוויר ורפואה זהות. דרגות מרכיב הים ייחודיות בכוחות הבלגיים.
בשנת 2005 דניאל לווילז מונתה למפקדת של מרכיב הרפואה והיא הייתה האישה הראשונה בצבא שקודמה לדרגת גנרל.
מרכיב היבשה

מרכיב היבשה הוא זרוע היבשה של הכוחות הבלגיים. כוח האדם הוא 20,100 חיילים ו-10,000 אזרחים.
מרכיב היבשה מורכב ממפקדה אחת, שתי חטיבות ומספר יחידות תומכות.
חטיבה אחת משמשת לתגובה מהירה בים או באוויר, ברגל או באמצעות רכב קל. כל החיילים בחטיבה הוסמכו לצניחה וקומנדו, פרט לגדודי החי"ר הממוכן.
מבנה החטיבה:
- מפקדה
- 2 גדודי חי"ר ממוכן
- 2 גדודי צנחנים
- צוות כוח מיוחד
- 2 מרכזי אימונים
החטיבה השנייה משמשת היכן שכוח אש כבד וכלי רכב כבדים נחוצים.
מבנה החטיבה:
- מפקדה
- 3 גדודי חי"ר כבד
יחידות התמיכה הן:
- 2 גדודי הנדסה
- גדוד תותחים
- גדוד מודיעין
- 3 גדודי לוגיסטיקה
- 3 גדודי קשר
כלי הנשק הם ברובם מתוצרת בלגיה של חברת FN Herstal. הרובים הסטנדרטים הם FN FNC שמוחלפים על ידי FN SCAR (אשר כבר נמצאים בשימוש על ידי הכוחות המיוחדים), FN Minimi, מאג, M2 בראונינג, ספייק ועוד.
רכבים:
פיראנה (כלי רכב משוריין לחיל רגלים)
פנדור 1 (רכב סיור)
דיאנגו 2 (רכב לחיל רגלים)
Iveco LMV
BMW R 1150 RT (אופנוע למשטרה הצבאית)
יונימוג U1350L (רכב שירות)
איווקו 8T (רכב תובלה)
מרכיב האוויר

מרכיב האוויר הוא חיל האוויר הבלגי. ההיסטוריה של חיל האוויר הבלגי מתחילה ב-1910 כאשר שר המלחמה החליט לרכוש מטוסים לאחר טיסתו הראשונה.
צי המטוסים הנוכחי:
מטוסי קרב:
F-16 פייטינג פלקון (יצא משרות)
F-35
מטוסי אימון:
Aermacchi SF.260
Dassault/Dornier Alpha Jet
מסוקים:
איירוספסיאל אלואט III
אגוסטה וסטלנד A109
NHI NH90
וסטלנד סי קינג
מטוסי תובלה:
איירבוס A320
איירבוס A400M
Dassault Falcon 20
Dassault Falcon 900
אמבראר ERJ 145
לוקהיד C-130 הרקולס
כטב"מ:
האנטר
מרכיב הים

מרכיב הים הוא זרוע הים של צבא בלגיה.
כוח האדם מכיל 1,600 אנשי צוות ו-20 כלי שיט. כלי השיט הנוכחיים הם:
פריגטות:
BNS F930 Leopold I
BNS F931 Louise-Marie
שולות מוקשים:
BNS M916 Bellis
BNS M917 Crocus
BNS M921 Lobelia
BNS M923 Narcis
BNS M924 Primula
כלי שיט מסיעיים:
BNS A960 Godetia
BNS A950 Valcke
BNS A962 Belgica
BNS A963 Stern
BNS A996 Albatros
סירות סיור:
BNS P901 CASTOR
BNS P902 POLLUX
כלי שיט נוספים:
BNS A958 Zenobe Gramme (ספינת אימונים)
BNS A992 Alpa (יאכטה מלכותית)
BNS A983 Quatuor (יאכטה מלכותית)
הערות שוליים

↑  "Defence Expenditure of NATO Countries". www.statista.com.
↑  John Keegan, page 55 "World Armies", ISBN 0 333 17236 1
↑  Barbara W. Tuchman, page 126 "The Guns of August", Constable and Co Ltd 1962
↑  Guy Derie, page 130 "Les Soldats de Leopold Ier et Leopold II", D 1986/0197/03 Bruxelles
↑  Guy Derie, page 124 "Les Soldats de Leopold Ier et Leopold II", D 1986/0197/03 Bruxelles
↑  Barbara W. Tuchman, page 127 "The Guns of August", Constable and Co Ltd 1962
↑  R. Pawly & P. Lierneux, page 4 "The Belgian Army in World War I, ISBN 978 1 84603 448 0
↑  Courcelle, R. Pawly & P. Lierneux ; illustrated by P. (2009).
↑  Carl Pepin. "the invasion of Belgium".
↑  (English) "Belgian Armored Cars in Russia".
↑  Peter Abbott, pages 19-21 "Armies in East Africa 1914-18", ISBN 1 84176 489 2
↑  John Keegan, page 56 "World Armies", ISBN 0 333 17236 1
↑  "Units of the Belgian armed forces in the United Kingdom 1940–1945". be4046.eu.
↑  "History of the Piron Brigade". www.brigade-piron.be.
↑  "The Belgian SAS in WWII – A Very Short History". belgiansas.us.
↑  Thomas, text by Nigel (1991).
↑  Isby and Kamps 1985, p.59
↑  David Isby and Charles Kamps Jr, 'Armies of NATO's Central Front,' Jane's Publishing Company, 1985, p.59.
↑  Het Nieuwsblad; saturday 19, sunday 20 and monday 21 july 2008
| נאט"ו ארגון האמנה הצפון-אטלנטית (NATO) |
| --- | --- | --- |
| הכוחות המזוינים של המדינות החברות | איטליה • איסלנד • אלבניה • אסטוניה • ארצות הברית • בולגריה • בלגיה • גרמניה • דנמרק • הולנד • הונגריה • הממלכה המאוחדת • טורקיה • יוון • לוקסמבורג • לטביה • ליטא • מונטנגרו • מקדוניה הצפונית • נורווגיה • סלובניה • סלובקיה • ספרד • פולין • פורטוגל • פינלנד • צ'כיה • צרפת • קנדה • קרואטיה • רומניה |  |
| פעולות צבאיות עיקריות | מלחמת המפרץ • מבצע משמר משותף • מבצע כוח מאוחד • מלחמת אפגניסטן • מלחמת עיראק • מבצע מגן האוקיינוס • התקיפה הצבאית הבין-לאומית בלוב • מבצע המאמץ הפעיל • מבצע שומר הים |  |
חיילי הלגיון הבלגי במהלך מלחמת צרפת-מקסיקו.
יחידת מקלע בלגית, 1914
חיילים בלגיים מגנים על לייז' באוגוסט 1914
מצודת אבן אמאל הייתה חלק מהביצורים של לייז' והושלמה ב-1935
חיילים בלגיים מתאמנים בבריטניה, 1945
חיילים בלגים בסומליה
חייל בלגי במהלך אימונים
חיילים בלגים במהלך תרגיל
חיילים במהלך טקס זיכרון
F-16 בלגי
רונדל הבלגי
ספינה של הצי הבלגי
הדגל הימי הבלגי
אמזון אייר

| --- | --- |


 נתונים כלליים
 תקופת הפעילות:  2015–הווה (כ־10 שנים)
 חברת אם:  אמזון 
  
 https://www.aboutamazon.com/news/tag/prime-air
 
אמזון אייר (ידועה בשם Prime Air) היא חברת תעופה וירטואלית הפועלת אך ורק להובלת חבילות של חברת המסחר האמריקאית אמזון.
בשנת 2017 החברה שינתה את שמה מ"אמזון פריים אייר" ל"אמזון אייר" כדי לבדל את עצמה משירות המשלוחים ללא טייס של Amazon Prime Air. עם זאת, הלוגו של Prime Air נשאר על מטוסי החברה. עד ינואר 2021 חברת התעופה הסתמכה על חכירה רטובה של המטוסים שלה ממפעילים אחרים, ובהמשך קנתה מטוסים באופן ישיר. במטוסים שבבעלות חברת התעופה, חברת התעופה עדיין מסתמכת על צוותי מיקור חוץ לצורך חכירת CMI (צוות, תחזוקה וביטוח).
תפעול

התפקיד העיקרי של אמזון אייר הוא להעביר חבילות של אמזון ממרכזי הפצה מרוחקים שנמצאים מחוץ לרשת הקרקע המקומית של אמזון לאזור ספציפי בהתאם לצורך. לאחר הטסת הזמנת הקונה ממרכז ההפצה המרוחק לאזור של הקונה, החבילה מועברת למרכז המיון האזורי של אמזון ומנותבת לתחנת משלוח מקומית של אמזון למשלוח המייל אחרון או לסניף דואר מקומי למשלוח שיבוצע על ידי שירות הדואר של ארצות הברית. חלק מהחבילות של אמזון אייר עוקפות את מרכזי המיון האזוריים של החברה, ומנותבות לתחנות משלוח מקומיות של אמזון למשלוח ללקוח.
צי מטוסים

אמזון אייר משתמשת במטוסי בואינג 737, בואינג 767 ואיירבוס A330, שכולם מופעלים על ידי שותפים עסקיים בחוזה שנחתם בין הצדדים. החל מפברואר 2024, צי אמזון אייר מורכב מהמטוסים הבאים.
| כלי טיס | בשירות | בשירות | הזמנות | מפעיל | הערות |
| --- | --- | --- | --- | --- | --- |
| איירבוס A330-300P2F | 2 | 2 | 8 | הוואין איירליינס | הטיסות החלו בסוף 2023. |
| בואינג 737-800BCF | 30 | 8 | — | אטלס אייר |  |
| בואינג 737-800BCF | 30 | 9 | — | ASL איירליינס אירלנד |  |
| בואינג 737-800BCF | 30 | 1 | — | קוויג'ט איירליינס |  |
| בואינג 737-800BCF | 30 | 12 | — | סאן קאנטרי איירליינס |  |
| בואינג 767-300F | 60 | 41 | — | תחבורה אווירית בינלאומית | מטוס אחד של אטלס אייר 767-300F התרסק בטיסה 3591. |
| בואינג 767-300F | 60 | 17 | — | אטלס אייר | מטוס אחד של אטלס אייר 767-300F התרסק בטיסה 3591. |
| בואינג 767-300F | 60 | 2 | — | Cargojet Airways | מטוס אחד של אטלס אייר 767-300F התרסק בטיסה 3591. |
| סה"כ | 92 | 92 | 8 |  |  |
| כלי טיס | בשירות | מפעיל | הערות |
| --- | --- | --- | --- |
| ATR 72-500F | 5 | סילבר איירווייס | סיימו שירות ב-8 ביולי 2023 לאחר שאמזון סיימה את כל הקשרים עם המפעיל. |
| סה"כ | 5 |  |  |
תאונות ותקריות

ב-23 בפברואר 2019,  טיסה 3591 של אטלס אייר (מטוס בואינג 767-300BCF, שפעל עבור אמזון אייר) התרסקה לתוך מפרץ טריניטי ליד Anahuac, טקסס. ההתרסקות אירעה כ־30 מיילים דרום מזרח לנמל התעופה הבין-יבשתי ג'ורג' בוש בזמן שהמטוס היה בדרכו לשדה התעופה. המטוס ביצע טיסה קבועה מנמל התעופה הבין-לאומי מיאמי לג'ורג' בוש האינטרקונטיננטל. שלושת האנשים שהיו על הסיפון (שני אנשי צוות ונוסע אחד) נהרגו.
ב-19 בנובמבר 2024, בואינג 767 של חברת קארגוג'ט (אנ') שפעל עבור החברה סטה ממסלול הנחיתה בנמל התעופה הבין-לאומי ונקובר. לא היו הרוגים אולם למטוס נגרם נזק משמעותי.
יחסי עבודה

בשנת 2024 התרחשו מספר אירועים משמעותיים הנוגעים ליחסי העבודה ב-Amazon Air:
אפריל 2024: סכסוך עבודה בקליפורניה במרכז האווירי KSBD בסן ברנרדינו, קליפורניה, קבוצת עובדים בשם "Inland Empire Amazon Workers United" העלתה טענות בדבר הפרת חוקי העבודה המקומיים. הטענות העיקריות כללו:
אי-מתן הפסקות כנדרש במשמרות ארוכות
דרישה להעלאת שכר ל-25$ לשעה
קריאה לשיפור תנאי הבטיחות
העובדים דרשו פיצוי כספי והכרה במאמצי ההתאגדות שלהם. תגובת החברה לטענות אלו לא דווחה באופן רשמי.
יולי 2024: ב-25 ביולי 2024 פרצה שביתה במרכז האוויר KCVG בנמל התעופה CVG בקנטקי. השביתה אורגנה בתמיכת איגוד הטימסטרס (Teamsters). דרישות העובדים כללו:
שיפור תנאי השכר
הגברת בטיחות העבודה
יחס מכבד יותר מצד ההנהלה
אמזון טענה כי השביתה אורגנה בעיקר על ידי גורמים חיצוניים וכי לא הייתה לה השפעה משמעותית על פעילות החברה. עם זאת, האירוע היווה חלק ממאבק מתמשך בין החברה לבין פעילי האיגוד, שכלל גם חקירה של המועצה הלאומית ליחסי עבודה (NLRB).
המרכז הציבורי הטטרי

| --- | --- |
 
 מטה הארגון:  קאזאן 
 תקופת הפעילות:  1988 – 10 ביוני 2022 (כ־34 שנים) 
 
המרכז הציבורי הטטרי המכונה גם המרכז החברתי הטטרי (בטטרית לטינית: Bötentatar İctimağí Üzäge‏ (BTİÜ); קירילית: Бөтентатар Иҗтимагый Үзәге‏ (БТИҮ); ברוסית: Всетатарский Общественный Центр‏ (ВТОЦ)) הוא ארגון חברתי טטרי בעל סדר יום לאומני. מטהו שוכן בקאזאן, טטרסטן.